Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού αριθ. 68/2001 της Επιτροπής (ΕΚ), της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση

(2002/C 270/04)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XT 05/02

Κράτος μέλος: Ιταλία

Περιφέρεια: Valle d'Aosta

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Περιφερειακές παρεμβάσεις που αποσκοπούν στη στήριξη των ΜΜΕ για πρωτοβουλίες υπέρ της ποιότητας, του περιβάλλοντος και της ασφάλειας. Τροποποιήσεις του περιφερειακού νόμου αριθ. 84 της 7ης Δεκεμβρίου 1993 (περιφερειακές παρεμβάσεις υπέρ της έρευνας, της ανάπτυξης και της ποιότητας), όπως τροποποιήθηκε τελευταία από τον περιφερειακό νόμο αριθ. 11 της 18ης Απριλίου 2000

Νομική βάση: Legge regionale 12 novembre 2001, n. 31

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 1. 78760 ευρώ για το έτος 2001·

2. 157483 ευρώ για το έτος 2002·

3. 165233 ευρώ ετησίως από το έτος 2003 και εξής.

Μέγιστη ένταση ενίσχυσης: 35 %. Επαυξάνεται κατά πέντε ποσοστιαίες μονάδες για τις επιχειρήσεις που βρίσκονται στις περιοχές που είναι επιλέξιμες για χορήγηση περιφερειακών ενισχύσεων δυνάμει του άρθρου 87 παράγραφος 3 στοιχείο γ) της συνθήκης ΕΚ

Ημερομηνία εφαρμογής: 5 Δεκεμβρίου 2001

Διάρκεια χορήγησης του καθεστώτος ή της μεμονωμένης ενίσχυσης: Ως τις 30 Ιουνίου 2007

Στόχος της ενίσχυσης: Αυτό το καθεστώς ενισχύσεων αφορά την ειδική κατάρτιση

Οικείοι οικονομικοί τομείς: ΜΜΕ των τομέων της βιομηχανίας και των υπηρεσιών

Επωνυμία και διεύθυνση της επιδοτούσας αρχής: Regione Autonoma Valle d'Aosta Assessorato Industria, Artigianato ed Energia

Servizio assistenza alle imprese, ricerca, qualità e formazione professionale

Piazza della Repubblica 15 I - 11100 Aosta

Αριθμός ενίσχυσης: XT 20/01

Κράτος μέλος: Ισπανία

Περιφέρεια: Όλη η ισπανική επικράτεια

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Πρόγραμμα Forintel

Νομική βάση: Orden Ministerial (O.M.) de 1 de agosto de 2001 del Ministerio de Ciencia y Tecnología

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Για καθεστώς ενίσχυσης: 5,5 εκατομμύρια EUR

Μέγιστη ένταση ενίσχυσης: 50 % για τις μεγάλες επιχειρήσεις και 70 % για τις μικρές και τις μεσαίες. Όταν το σχέδιο ή η δράση αφορά μία από τις περιοχές που αναφέρονται στο άρθρο 87 παράγραφος 3 στοιχεία α) ή γ) του άρθρου 87 της συνθήκης για την ίδρυση της Ευρωπαϊκής Κοινότητας, το ποσοστό αυτό αυξάνεται αντίστοιχα κατά 10 και 5 ποσοστιαίες μονάδες (βλέπε την παράγραφο 8 του υπουργικού διατάγματος της 1.8.2001)

Ημερομηνία εφαρμογής: 22 Αυγούστου 2002

Διάρκεια χορήγησης του καθεστώτος ή της μεμονωμένης ενίσχυσης: Έως τις 31 Δεκεμβρίου 2006

Στόχος της ενίσχυσης: Το πρόγραμμα κατάρτισης στις τηλεπικοινωνίες (Forintel) μπορεί να επιδοτήσει μόνον ενέργειες γενικής κατάρτισης, κατά την έννοια του άρθρου 2 στοιχείου ε) του κανονισμού (ΕΚ) αριθ. 68/2001, όπως ορίζεται σαφώς στο Ο.Μ. της 1.8.2001, στην παράγραφο 3 σημείο 1.

Περιλαμβάνει τις ακόλουθες δύο ενέργειες:

1. Κατάρτιση των χρηστών των τηλεπικοινωνιών και της κοινωνίας της πληροφορίας

Το περιεχόμενο της κατάρτισης που προβλέπεται στην παράγραφο 3 σημείο 2 στοιχείο β) του Ο.Μ. που ρυθμίζει το πρόγραμμα καθορίζονται στο παράρτημα II του εν λόγω Ο.Μ.

2. Κατάρτιση των επαγγελματιών των τηλεπτικοινωνιών και της κοινωνίας της πληροφορίας

Κατάρτιση που αναφέρεται στην παράγραφο 3 σημείο 3 στοιχείου α) του Ο.Μ. που ρυθμίζει το πρόγραμμα

Οικείοι οικονομικοί τομείς: Το πρόγραμμα Forintel αφορά όλους τους οικονομικούς τομείς, εκτός από τις επιχειρήσεις που ασκούν παραγωγική δραστηριότητα στον τομέα του άνθρακα και του χάλυβα, κατά την έννοια των άρθρων 80 και 81 της συνθήκης περί ιδρύσεως της Ευρωπαϊκής Κοινότητας Άνθρακα και Χάλυβα

Επωνυμία και διεύθυνση της επιδοτούσας αρχής: Dirección General para el Desarrollo de la Sociedad de la Información Palacio de Comunicaciones

Alcalá 50

E - 28071 Madrid

Αριθμός ενίσχυσης: XT 24/01

Κράτος μέλος: Ηνωμένο Βασίλειο

Περιφέρεια: Περιφέρεια "Highlands & Islands Enterprise" (ΗΙΕ). Στην ονοματολογία NUTS II, τα Highlands και οι Νήσοι της Σκοτίας ορίζονται ως περιφέρειες UKM4, προστιθεμένων των κλάδων του Moray Council που δεν αποτελούν μέρος της περιφέρειας UKM4 των NUTS II, η οποία αποτελεί ένα μικρό μέρος της περιφέρειας UKM11 των NUTS III

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Πρόγραμμα εκπαίδευσης ΗΙΕ

Νομική βάση: Enterprise and New Towns (Scotland) Act 1990, as amended by Scottish Statutory Instrument 2001 No 126, which extends the operational area of HIE into the remaining parts of the Moray Council area not previously covered

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Προς το παρόν, ο συνολικός προϋπολογισμός του ΗΙΕ για τις διακριτικές δαπάνες εκπαίδευσης είναι ο ακόλουθος

2000/2001: 5817000 GBP.

Οι προϋπολογισμοί αυτοί ορίζονται κάθε χρόνο.

Σημείωση:

ο ανωτέρω αριθμός αντιπροσωπεύει τη συνολική δαπάνη εκπαίδευσης, μέρος της οποίας δεν είναι κρατική ενίσχυση (π.χ. γιατί αφορά ανέργους).

Λαμβανομένων υπόψη των ανωτέρω, είναι πιθανότατο οι μελλοντικοί διακριτικοί προϋπολογισμοί εκπαίδευσης να υπερβούν τα 8 εκατομμύρια GBP ετησίως κατά την περίοδο που καλύπτει η παρούσα κοινοποίηση

Μέγιστη ένταση ενίσχυσης: Η ένταση των ενισχύσεων θα καθοριστεί κατά περίπτωση, με βάση έκθεση εμπειρογνώμονα. Το προτεινόμενο επίπεδο της ενίσχυσης δεν θα μπορεί να υπερβαίνει τα απόλυτα ανώτατα όρια που αναφέρονται κατωτέρω και στις περισσότερες περιπτώσεις θα είναι χαμηλότερο για λόγους συμπληρωματικότητας

Ανώτατα όρια ενίσχυσης

>ΘΕΣΗ ΠΙΝΑΚΑ>

Το ποσό της ενίσχυσης που χορηγείται στην ίδια επιχείρηση για ένα μεμονωμένο σχέδιο δεν μπορεί να υπερβαίνει 1000000 EUR

Ημερομηνία εφαρμογής: 19 Φεβρουαρίου 2001

Διάρκεια χορήγησης του καθεστώτος ή της μεμονωμένης ενίσχυσης: Έως τις 31 Δεκεμβρίου 2006

Στόχος της ενίσχυσης: Το καθεστώς των ενισχύσεων καλύπτει τόσο τη γενική όσο και την ειδική εκπαίδευση

Ειδική εκπαίδευση

Περιγραφή: Εκπαίδευση που εφαρμόζεται άμεσα και κατά κύριο λόγο στη σημερινή ή την επόμενη κενή θέση μισθωτού στη δικαιούχο επιχείρηση και η οποία θα παρέχει προσόντα που δεν είναι μεταβιβάσιμα σε άλλες επιχειρήσεις (ή που είναι μεταβιβάσιμα σε περιορισμένο μόνο βαθμό).

Γενική εκπαίδευση

Περιγραφή: Εκπαίδευση που δεν εφαρμόζεται αποκλειστικά ή κατά κύριο λόγο στην υφιστάμενη ή μελλοντική θέση του μισθωτού στη δικαιούχο επιχείρηση, η οποία, όμως, προσφέρει προσόντα μεταβιβάσιμα σε σημαντικό βαθμό σε άλλες επιχειρήσεις ή άλλους τομείς εργασίας και, κατά συνέπεια, βελτιώνει αισθητά τη δυνατότητα του μισθωτού να απασχοληθεί.

Μια διακριτική χρηματοδότηση χορηγείται στις επιχειρήσεις για να τους επιτρέψει να βελτιώσουν τις γνώσεις του προσωπικού τους, δημιουργώντας έτσι ένα ειδικευμένο εργατικό δυναμικό, εκπαιδευμένο και προσαρμόσιμο στις αγορές εργασίας που μπορούν να αντιδρούν στις οικονομικές μεταβολές

Οικείοι οικονομικοί τομείς: Όλοι οι κλάδοι

Επωνυμία και διεύθυνση της επιδοτούσας αρχής: Highlands and Islands Enterprise Αρμόδιος: Director, Developing Skills Group Τηλ.: (014 63) 23 41 71 Φαξ: (014 63) 24 44 69

Άλλες πληροφορίες: Οι ενισχύσεις χορηγούνται μέσω δύο διαφορετικών μηχανισμών. Στην πρώτη περίπτωση η "Local Enterprise Company" διαπιστώνει την ύπαρξη ανάγκης εκπαίδευσης υπό μία μορφή ή άλλη. Η διαπίστωση αυτή μπορεί να είναι το αποτέλεσμα ερευνών, πληροφοριών που έχουν συγκεντρωθεί από συμβούλους επιχειρήσεων, συγκεκριμένων αιτήσεων από ορισμένες επιχειρήσεις κ.λπ. Η Local Enterprise Company εντοπίζει τους εκπαιδευτές που διαθέτουν την αναγκαία εμπειρία και τα απαραίτητα προσόντα και μελετά μια σειρά εκπαιδευτικών μαθημάτων ειδικά προσαρμοσμένων στις ανάγκες των επιχειρήσεων του τομέα του. Δεδομένου ότι υπάρχουν λίγες πιθανότητες να βρεθεί επιτόπου ένας εκπαιδευτικός φορέας, η Local Enterprise Company αναζητά κάποιον εκτός της εν λόγω περιφέρειας, υποβαλλόμενη έτσι σε πρόσθετες δαπάνες μετακίνησης και διατροφής των εκπαιδευτών. Εκτός αυτού, δεν υπάρχουν πολλές πιθανότητες ο αριθμός των επιχειρήσεων που επιθυμούν να στείλουν μισθωτούς σε εκπαίδευση να είναι επαρκής, ώστε να μπορούν να επιβαρυνθούν με το κόστος της εκπαίδευσης. Με τη συμμετοχή της Local Enterprise Company στη χρηματοδότηση της εκπαίδευσης, οι δαπάνες καθορίζονται σε επίπεδο που επιτρέπει στις τοπικές επιχειρήσεις να συμμετάσχουν και το κόστος της προτεινόμενης εκπαίδευσης είναι ανάλογο με αυτό των άλλων περιφερειών του Ηνωμένου Βασιλείου, τηρώντας παράλληλα τα ανώτατα όρια ενίσχυσης του παρόντος καθεστώτος. Ο μηχανισμός που επιτρέπει την τήρηση των ανωτάτων ορίων ενίσχυσης συνίσταται στον καθορισμό των δαπανών που καταβάλλονται για κάθε συμμετέχοντα σε ένα επίπεδο τέτοιο ώστε η ενίσχυση να είναι κατώτερη από το σχετικό ανώτατο όριο. Το ποσό της ενίσχυσης υπολογίζεται αφαιρώντας από το πραγματικό κόστος των μαθημάτων τα έξοδα που καταβάλλονται για κάθε δικαιούχο.

Ο δεύτερος μηχανισμός χηρσιμοποιείται όταν μια επιχείρηση αναλύσει τις ανάγκες της για εκπαίδευση σε συνάρτηση με τους στρατηγικούς στόχους της και καταρτίσει το δικό της πρόγραμμα εκπαίδευσης. Συχνά, η ανάλυση αυτή διενεργείται από επιχειρήσεις που επιδιώκουν να αποκτήσουν τον τίτλο "Investors in People"(1). Στην περίπτωση αυτή η Local Enterprise Company αξιολογεί το πρόγραμμα εκπαίδευσης της επιχείρησης και συμμετέχει στη χρηματοδότηση του κόστους της εκπαίδευσης, συμπεριλαμβανομένων των εξόδων μετακίνησης και διατροφής των συμμετεχόντων, οι οποίοι πρέπει να φύγουν από την περιφέρεια για να παρακολουθήσουν την εκπαίδευση.

Εξήγηση των κινήτρων στις περιπτώσεις σχεδίων εκπαίδευσης που αφορούν τις μεγάλες επιχειρήσεις που είναι εγκατεστημένες εκτός των ενισχυόμενων περιφερειών

Οι ενισχύσεις αφορούν μόνον τις επιχειρήσεις που επεκτείνονται, συμβάλλοντας στην οικονομική ανάπτυξη της περιφέρειας Highlands και των Νήσων. Το επίπεδο της βοήθειας ορίζεται στο ελάχιστο αναγκαίο επίπεδο ώστε να καταστεί δυνατή αυτή η επέκταση και προσδιορίζεται βάσει της αξιολόγησης της επιχείρησης και του στρατηγικού της σχεδίου. Αυτός ο όρος της συμπληρωματικότητας διασφαλίζει ότι η επιχείρηση θα προβεί σε μεγαλύτερης έκτασης εκπαίδευση από ό,τι θα έκανε σε περίπτωση που δεν θα υπήρχαν δημόσιοι πόροι. Το κίνητρο καθορίζεται για κάθε επιχείρηση κατά διακριτικό τρόπο, ώστε να εξασφαλίζεται η μεγαλύτερη δυνατή ανά μονάδα απόδοση των δημόσιων πόρων, με την προοπτική μιας μακροπρόθεσμης βιωσιμότητας της επιχείρησης.

Οι πληρωμές πραγματοποιούνται βάσει των δικαιολογητικών των δαπανών. Πρόκειται για υποχρεωτική προϋπόθεση που καθορίζεται στις επίσημες δεσμεύσεις που αναλαμβάνει η δικαιούχος επιχείρηση ως αντάλλαγμα για μια μεμονωμένη προσφορά ενίσχυσης

Αριθμός ενίσχυσης: XT 35/01

Κράτος μέλος: Ιταλία

Περιφέρεια: Αυτόνομη περιφέρεια Valle d'Aosta

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Περιφερειακό επιχειρησιακό πρόγραμμα (ΠΕΠ) σχετικά με τις διαρθρωτικές παρεμβάσεις της περιφέρειας Valle d'Áosta για την επίτευξη του στόχου 3 κατά την περίοδο 2000-2006

Νομική βάση: Decisione (CE) n. 2067/2000 del 21 settembre 2000; regolamento (CE) n. 1260/1999 del Consiglio, del 21 giugno 1999, recante disposizioni generali sui Fondi Strutturali; regolamento (CE) n. 1784/1999 del Parlamento europeo e del Consiglio, del 12 luglio 1999, relativo al Fondo sociale europeo; delibera della Giunta regionale n. 4514 del 6.12.1999, ratificata dal Consiglio regionale con atto n. 1138/XI in data 10.2.2000, recante approvazione del Programma Operativo Regionale (POR); delibera della Giunta regionale n. 504 del 26 febbraio 2001

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Το ετήσιο ποσό ανέρχεται σε 3108410407 ITL (1605359 EUR), το δε συνολικό ποσό για την περίοδο του προγράμματος ανέρχεται σε 21758872850 ITL (11237520 EUR)

Μέγιστη ένταση ενίσχυσης: Ειδική επαγγελματική κατάρτιση:

Μεγάλες επιχειρήσεις: 25 %

ΜΜΕ: 35 %

Αύξηση των ανωτέρω ποσοστών κατά 5 % για τις περιοχές που περιλαμβάνονται στον ιταλικό χάρτη ενισχύσεων με περιφερειακό σκοπό 2000-2006

Γενική επαγγελματική κατάρτιση:

Μεγάλες επιχειρήσεις: 50 %

ΜΜΕ: 70 %

Αύξηση των ανωτέρω ποσοστών κατά 5 % για τις περιοχές που περιλαμβάνονται στον ιταλικό χάρτη ενισχύσεων με περιφερειακό σκοπό 2000-2006

Ημερομηνία εφαρμογής: 24 Αυγούστου 2001

Διάρκεια χορήγησης του καθεστώτος ή της μεμονωμένης ενίσχυσης: Δεκέμβριος 2006

Στόχος της ενίσχυσης: Οι ενισχύσεις χορηγούνται για σχέδια που αφορούν τόσο την ειδική επαγγελματική κατάρτιση όσο και τη γενική επαγγελματική κατάρτιση. Ως γενική επαγγελματική κατάρτιση νοείται η επαγγελματική κατάρτιση που περιλαμβάνει διδασκαλία η οποία δεν αφορά αποκλειστικά ή κατά κύριο λόγο την τρέχουσα ή μελλοντική θέση του εργαζομένου στην ενισχυόμενη επιχείρηση, αλλά του παρέχει προσόντα τα οποία είναι ευρέως μεταβιβάσιμα σε άλλες επιχειρήσεις ή σε άλλους τομείς απασχόλησης βελτιώνοντας σημαντικά με τον τρόπο αυτό τις δυνατότητες απασχόλησής του. Ειδικότερα, πρόκειται για γενική επαγγελματική κατάρτιση, εάν οργανώνεται από κοινού από διάφορες ανεξάρτητες επιχειρήσεις, δηλαδή εκείνη την οποία δικαιούνται οι εργαζόμενοι διαφορετικών επιχειρήσεων ή είναι αναγνωρισμένη, πιστοποιημένη και επικυρωμένη από τις αρχές ή από άλλους δημόσιους οργανισμούς ή από άλλους οργανισμούς και θεσμικά όργανα στα οποία τα κράτη μέλη ή η Κοινότητα χορήγησαν την αρμοδιότητα στον τομέα.

Σε ό,τι αφορά τη διάκριση μεταξύ του γενικού ή ειδικού χαρακτήρα της προτεινόμενης επαγγελματικής κατάρτισης, μια ad hoc επιτροπή αξιολόγησης προβαίνει στη χορήγηση του ενός ή του άλλου χαρακτηρισμού με βάση τους προαναφερθέντες ορισμούς

Οικείοι οικονομικοί τομείς: Όλοι οι τομείς

Επωνυμία και διεύθυνση της επιδοτούσας αρχής: Regione Autonoma Valle d'Aosta Dipartimento Politiche del Lavoro

Direzione Agenzia regionale del Lavoro

Via Garin, 1 I - 11100 Aosta Τηλ.: (39) 01 65 27 56 11 Φαξ: (39) 01 65 27 56 86 E-mail: direzioneadl@regione.vda.it

m.monteleone@regione.vda.it

Αριθμός ενίσχυσης: XT 69/01

Κράτος μέλος: Ομοσπονδιακή Δημοκρατία της Γερμανίας

Περιφέρεια: Ομόσπονδο κράτος της Βαυαρίας

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Προώθηση της εναλλαγής των εργαζομένων στις θέσεις εργασίας στο πλαίσιο του Βαυαρικού Ταμείου Αγοράς Εργασίας

Νομική βάση: Bayerische Haushaltsordnung i. V. m. Bescheid der Regierung von Oberbayern und Bescheid der Regierung von Schwaben

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 30000 EUR

Μέγιστη ένταση ενίσχυσης: 50 % των επιλέξιμων δαπανών

Ημερομηνία εφαρμογής: Αμέσως

Διάρκεια χορήγησης του καθεστώτος ή της μεμονωμένης ενίσχυσης: Έως τις 30 Ιουνίου 2002

Στόχος της ενίσχυσης: Χορήγηση γενικών ενισχύσεων επαγγελματικής εκπαίδευσης, προκειμένου να διευκολυνθεί η συμμετοχή των μικρομεσαίων επιχειρήσεων στα προγράμματα εναλλαγής των εργαζομένων στις θέσεις εργασίας

Από το Βαυαρικό Ταμείο Αγοράς Εργασίας θα ενισχυθούν δύο προγράμματα εναλλαγής εργαζομένων στις θέσεις εργασίας (στο Ingolstadt και στο Augsburg).

Τα εν λόγω προγράμματα προβλέπουν τη συμμετοχή των εργαζομένων μικρομεσαίων επιχειρήσεων σε μέτρα επιμόρφωσης. Κατά τη διάρκεια της απουσίας τους οι κενωθείσες θέσεις εργασίας καλύπτονται από ανέργους ως "αναπληρωτές", οι οποίοι συνεχίζουν να λαμβάνουν επίδομα ανεργίας από το Ταμείο Εργασίας. Οι εν λόγω εργαζόμενοι μπορούν να αποκτήσουν επαγγελματική πείρα και κατ' αυτό τον τρόπο να αυξήσουν τις δυνατότητες απασχόλησής τους. Ταυτόχρονα, οι μικρομεσαίες επιχειρήσεις βελτιώνουν την ανταγωνιστικότητά τους μέσω της συμμετοχής των εργαζομένων τους σε μέτρα για την απόκτηση επαγγελματικών προσόντων.

Στο πλαίσιο του καθεστώτος χορηγούνται ενισχύσεις επαγγελματικής εκπαίδευσης για τις μικρομεσαίες επιχειρήσεις σε ποσοστό έως 50 % των επιλέξιμων δαπανών, εφόσον κατά τη διάρκεια του μέτρου για την απόκτηση επαγγελματικών προσόντων προσλαμβάνεται ένας άνεργος ως αναπληρωτής. Η ενίσχυση χορηγείται υπό την προϋπόθεση ότι πρόκειται για ενίσχυση γενικής επαγγελματικής εκπαίδευσης, δηλαδή το μέτρο δεν αφορά μια συγκεκριμένη επιχείρηση αλλά τα αποκτούμενα προσόντα μπορούν να μεταφερθούν σε άλλους τομείς εργασίας και να χρησιμοποιηθούν σε άλλες επιχειρήσεις (π.χ. τμήματα προπαρασκευής για εργοδηγούς, εμπορικοί σύμβουλοι, προσανατολισμός πελατών, σχεδιασμός κατασκευαστικών έργων φιλικών προς το περιβάλλον, βάσεις της ηλεκτροτεχνικής).

Δεν προβλέπεται η ενίσχυση περαιτέρω προγραμμάτων

Οικείοι οικονομικοί τομείς: Όλοι

Επωνυμία και διεύθυνση της επιδοτούσας αρχής: Για το σχέδιο Ingolstadt: Regierung von Oberbayern Maximilianstraße 39 D - 80538 München

Για το σχέδιο Augsburg: Regierung von Schwaben Fronhof 10 D - 86125 Augsburg

(1) "Investors in People" είναι ένα εθνικό ποιοτικό πρότυπο που καθορίζει ένα επίπεδο ορθών πρακτικών για τη βελτίωση των αποτελεσμάτων μιας επιχείρησης μέσω των ανθρώπινων πόρων της.